ДО
ОБЩИНСКИ СЪВЕТ – БУРГАС


ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС


	ОТНОСНО: Определяне предназначението на общински жилища по чл. 42, ал. 2 от Закона за общинската собственост.

УВАЖАЕМИ ОБЩИНСКИ СЪВЕТНИЦИ, 

	С Решение по т. 1 от Протокол № 40 от заседание на Общински съвет – Бургас, проведено на 28.07.2026 г., на ОП „Общински имоти“ е предоставено право на управление върху недвижим имот – частна общинска собственост, актуван с Акт № 10889/14.07.2026 г., представляващ УПИ IV-683, отреден „За жилищни нужди“ в кв. 19 по ПУП – ПРЗ на ж.к. „Изгрев“, гр. Бургас, съответстващ на ПИ с идентификатор 07079.501.683 по КККР на гр. Бургас, ведно с изградената в него жилищна сграда с идентификатор 07079.501.683.1, със застроена площ 135 кв. м, РЗП 1082 кв. м, на 6 етажа, с11 апартамента.                                                                                                                
	С посоченото решение е уреден въпросът за управлението на имота от Общинско предприятие „Общински имоти“. За законосъобразното му включване в съответния дял от общинския жилищен фонд е необходимо Общинският съвет – Бургас да определи предназначението на жилищата по реда на Закона за общинската собственост. 
	Съгласно чл. 42, ал. 1 ЗОС предназначението на общинските жилища се определя от общинския съвет по предложение на кмета на общината и може да се променя съобразно потребностите в общината.  С чл. 32, ал. 1 от Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ) е регламентирано, че във ведомствени жилища могат да бъдат настанявани ръководни служители от администрацията на общината, звената на общинска бюджетна издръжка и други бюджетни учреждения или организации на територията на общината, както и управители, изпълнителни директори и други ръководни кадри на търговски дружества и други организации с държавно или общинско участие, а също и висококвалифицирани техни работници и служители, ако те и членовете на семействата им не притежават жилище, вила или идеални части от такива имоти на територията на община Бургас.
	Предложението е съобразено и с предназначението на имота по устройствените документи. УПИ IV-683 е отреден „За жилищни нужди“, а сградата е изградена като жилищна сграда. Определянето им като ведомствени жилища не представлява промяна на предназначението на сградата или на самостоятелните обекти по смисъла на устройственото законодателство, тъй като жилищата продължават да се използват за жилищни нужди. 
	Предложението не представлява разпореждане с общински имот, не води до прехвърляне на собственост или учредяване на вещни права в полза на трети лица. Жилищата остават частна общинска собственост, управлявана чрез ОП „Общински имоти“, а ползването им ще се реализира чрез срочни наемни правоотношения по реда на НУРУЖНГННПОЖ. 
	С оглед изложеното, определянето на жилищата в блок № 213, ж.к. „Изгрев“,    гр. Бургас, като ведомствени жилища е законосъобразно, съответства на предназначението на имота, не води до разпореждане с общинска собственост, защитава интереса на общината и създава условия за привличане и задържане на квалифицирани специалисти в обществено значими сфери като образованието, здравеопазването и др.
С оглед изложеното и на основание чл. 42, ал. 2 от Закона за общинската собственост, във вр. с чл. 3, ал. 2 от Наредбата за условията и реда за установяване на жилищните нужди на граждани, настаняване под наем и продажба на общински жилища, приета от Общински съвет – Бургас и чл. 21, ал. 1, т. 8 от Закона за местното самоуправление и местна администрация, предлагам на Общински съвет – Бургас да вземе следните

Р Е Ш Е Н И Я:
	 Определя предназначението на долупосочените самостоятелни жилищни обекти в жилищна сграда с идентификатор 07079.501.683.1 по КККР на гр. Бургас, изградена в ПИ с идентификатор 07079.501.683, представляващ УПИ IV-683, отреден „За жилищни нужди“ в кв. 19 по ПУП – ПРЗ на ж.к. „Изгрев“, гр. Бургас, с административен адрес: гр. Бургас, ж.к. „Изгрев“, блок № 213, като ведомствени жилища от жилищния фонд на Община Бургас:
	1. Общинско жилище в гр. Бургас, ж.к. „Изгрев” бл. 213, ет. 2, ап. 1, Акт за частна общинска собственост № 10873/06.07.2026 г.;
	2. Общинско жилище в гр. Бургас, ж.к. „Изгрев” бл. 213, ет. 2, ап. 2, Акт за частна общинска собственост № 10874/06.07.2026 г.;
	3. Общинско жилище в гр. Бургас, ж.к. „Изгрев” бл. 213, ет. 2, ап. 3, Акт за частна общинска собственост № 10875/06.07.2026 г.;
	4. Общинско жилище в гр. Бургас, ж.к. „Изгрев” бл. 213, ет. 3, ап. 4, Акт за частна общинска собственост № 10876/06.07.2026 г.;
	5. Общинско жилище в гр. Бургас, ж.к. „Изгрев” бл. 213, ет. 3, ап. 5, Акт за частна общинска собственост №10877/06.07.2026 г.;
 	6. Общинско жилище в гр. Бургас, ж.к. „Изгрев” бл. 213, ет. 3, ап. 6, Акт за частна общинска собственост №10878/06.07.2026 г.;
	7. Общинско жилище в гр. Бургас, ж.к. „Изгрев” бл. 213, ет. 4, ап. 7, Акт за частна общинска собственост №10879/06.07.2026 г.;
	8. Общинско жилище в гр. Бургас, ж.к. „Изгрев” бл. 213, ет. 4, ап. 8, Акт за частна общинска собственост №10880/06.07.2026 г.;
	9. Общинско жилище в гр. Бургас, ж.к. „Изгрев” бл. 213, ет. 5, ап. 9, Акт за частна общинска собственост № 10882/06.07.2026 г.;
	10. Общинско жилище в гр. Бургас, ж.к. „Изгрев” бл. 213, ет. 5, ап. 10, Акт за частна общинска собственост №10881/06.07.2026 г.;
	11. Общинско жилище в гр. Бургас, ж.к. „Изгрев” бл. 213, ет. 6, ап. 11, Акт за частна общинска собственост №10885/14.07.2026 г.
С уважение,
Димитър Николов 
Кмет на Община Бургас

